Z A P I S N I K

**sa XIV sjednice Uređivačkog odbora**

**održane 19. aprila 2021. godine, u 12 h**

**Sjednici su prisustvovali:** prof. dr Draginja Vuksanović Stanković, prof. dr Nataša Ružić, prof. dr Anđelka Šćepanović, doc. dr Spomenka Delibašić, doc. dr Zdenka Dragašević, prof. dr Gojko Joksimović, prof. dr Mileta Janjić, prof. dr Miloš Knežević, prof. dr Stevo Popović i prof. mr Predrag Janković.

**Sjednicom je predsjedavao:** prof. dr Stevo Popović, glavni i odgovorni urednik.

Sjednici nijesu prisustvovali: prof. dr Liljana Vučković, prof. dr Vladimir Drekalović i prof. mr Ratko Odalović,.

Glavni i odgovorni urednik je otvorio sjednicu, utvrdio da postoji potrebna većina za rad. Dao je potrebna objašnjenja o predloženom dnevnom redu i stavio ga usvajanje. Dnevni red je jednoglasno usvojen (osam glasova „za”).

Uređivački odbor je radio prema utvrđenom

**D N E V N O M R E D U :**

1. Usvajanje Zapisnika sa XIII sjednice Uređivačkog odbora od 8. marta 2021. godine;
2. Razmatranje konkursnih prijava za nastavne publikacije;
3. Razmatranje predloga Komisije organizacione jedinice za objavljivanje ostalih nekontinuiranih publikacija;
4. Isplata naknada autorima rukopisa po Konkursu iz 2020. godine; i
5. Ostalo.

**I tačka**

Zapisnik je jednoglasno usvojen (13 glasova „za”).

**II tačka**

Glavni i odgovorni urednik je dao riječ prof. dr Anđelki Šćepanović. Prof. dr Šćepanović je dodatno obrazložila razloge zbog kojih je podnijela zahtjev da bude razriješena dužnosti urednika djela „Linearna algebra – udžbenik za studente prve godine”. Uvažavajući razloge koje je prof. dr Šćepanović iznijela, Uređivački odbor je postupkom glasanja (13 glasova „za”) jednoglasno donio sledeći akt:

„O D L U K U

1. U tački 2 Odluke, br. 01/9-1010/2 od 8. marta 2021. godine riječi: „Anđelki Šćepanović” zamjenjuju se riječima: „Gojku Joksimoviću”.

2. U tački 4 riječ: „urednice” zamjenjuje se riječju: „urednika”.

3. Ova odluka stupa na snagu danom donošenja.”

**\* \* \***

Povodom zahtjeva za premještanje sažetka postavilo se pitanje da li autor na to ima pravo. Uređivački odbor je zauzeo stav da autor koji ispuni uslove prilikom prijave djela ima pravo da traži drugačiji razmještaj djela, jer je zakonom ovlašćen da djelo povuče iz postupka objavljivanja, odnosno ima tzv. pravo pokajanja, pa tim prije mora imati i pravo da traži drugačiji raspored elemenata djela.

Uređivački odbor je postupkom glasanja (13 glasova „za”) jednoglasno donio sledeći akt:

„R J E Š E NJ E

1. Usvaja se zahtjev br. 01/9-1251 od 26.03.2021. godine.

2. Zahtjev iz tačke 1 ovog rješenja dostavlja se Tehničkom uredniku Uređivačkog odbora na dalje postupanje.

3. Ovo rješenje je konačno.”

\* \* \*

Uređivački odbor je postupkom glasanja (13 glasova „za”) jednoglasno donio sledeći akt:

„O D L U K U

1. [Podaci o recenzentu uklonjeni, prim. zapisničara], [Podaci o recenzentu uklonjeni, prim. zapisničara] i [Podaci o recenzentu uklonjeni, prim. zapisničara], određuju se za recenzente rukopisa „Organska proizvodnja kontinentalnog voća”.

2. Recenzent je u obavezi da recenziju dostavi Uređivačkom odboru u roku od 30 dana od dana prijema ove odluke.

3. Predlog isplate naknade recenzentima utvrdiće se posebnim aktom, u skladu sa Odlukom Upravnog odbora UCG br. 02-316/2 od 19.04.2017.godine.”

**III tačka**

Uređivački odbor je postupkom glasanja (13 glasova „za”) jednoglasno donio sledeći akt:

„O D L U K U

1. Prihvata se za publikovanje djelo „RESEARCHES 2020 – Special Issue of The Journal Istraživanja/Researches, on the occasion of the 40th anniversary of the Faculty of Civil Engineering in Podgorica” predložen od strane Uređivačke komisije Građevinskog instituta, podneskom br. aktom br. 2065 od 28.12.2020. godine.

2. Izvještaj Uređivačke komisije Građevinskog fakulteta Univerziteta Crne Gore od 27.12.2020. godine sa recenzijom, primjerak djela i izvještaj o sprovedenoj provjeri na plagijat čine sastavni dio ove odluke.

3. Ova odluka stupa na snagu danom donošenja.”

**IV tačka**

Uređivački odbor je postupkom glasanja (13 glasova „za”) jednoglasno donio sledeći akt:

**P R E D L O G**

za isplatu honorara

1. Predlaže se rektoru Univerziteta Crne Gore da autorima publikacija Univerziteta Crne Gore, prihvaćenih za štampu Odlukom Senata UCG br. 03-32/1 od 21.01.2021. godine, izvrši isplatu honorara, i to:

1. Ani Topalović, autorki rukopisa „Praktikum iz agrohemije – metode hemijske analize i obrada podataka” u iznosu od 417,50 eura (40 eura za 10,44 tabaka teksta – 167 strana);
2. Maji Baćović, autorki rukopisa „Ekonomija Crne Gore od 2006. do 2016. godine” u iznosu od 322,50 eura (40 eura za 8,06 tabaka teksta – 129 strana);
3. Goranu Belojeviću, autoru rukopisa „Dijetetika – udžbenik za studente strukovnih studija” u iznosu od 412,50 eura (40 eura za 10,31 tabaka teksta – 165 strana);
4. Vedrani Marković, autorki rukopisa „Solfeđo 1 – udžbenik za prvu godinu akademskih studija” u iznosu od 365,00 eura (40 eura za 9,12 tabaka teksta – 146 strana);
5. Goranu Belojeviću, autoru rukopisa „Higijena – udžbenik za studente medicine” u iznosu od 642,50 eura (40 eura za 16,06 tabaka teksta – 257 strana); i

Dragu Mariću, autoru rukopisa „Osnovi slatkovodnog ribarstva” u iznosu od 520,00 eura (40 eura za 13,00 tabaka teksta – 208 strana).

2. Predloženi iznos honorara iz stava 1 ovog predloga utvrđen je u neto iznosu.

3. Izdavački ugovori zaključeni sa gore navedenim autorima čine sastavni dio ovog predloga.

4. Ovaj predlog se dostavlja rektoru na dalje postupanje.”

Postavilo se pitanje da li broj strana za isplatu honorara treba računati prema prijavljenom ili tehnički pripremljenom tekstu za objavu. Odbor je zauzeo stav da se broj strana računa u odnosu na prijavljeni tekst, budući da su prijavljeni tekstovi samjerljiviji, pa je naknada pravednija.

**V tačka**

U vezi sa zahtjevom Mašinskog fakulteta Univerziteta Crne Gore br. 924/1 od 16.04.2021. godine postavilo se pitanje da li se može odobriti djelo koje pretenduje da postane kontinuirana publikacija, budući da se do sada samo dešavalo da se odobravaju publikacije koje su već objavile organizacione jedinice. Uređivački odbor je zauzeo stav da je odobravanje i ovakvih djela u njegovoj nadležnosti shodno odredbama člana 8 stav 1 tač. 11 i 12.

Uređivački odbor je postupkom glasanja (13 glasova „za”) jednoglasno donio sledeći akt:

„O D L U K U

1. Odobrava se kontinuirana publikacija – „Godišnjak Mašinskog fakultet”, Univerziteta Crne Gore-Mašinskog fakultet.

2. Publikacija iz tačke 1 ove odluke uvršćuje se na listu odobrenih univerzitetskih publikacija i objavljuje na veb stranici Univerziteta.

3. Dopis Mašinskog fakulteta, br. [Fakulteta] 924/1 od 16.04.2021. godine i Predlog Uređivačke komisije br. [Fakulteta] 924 od 16.04.2021. godine čine sastavni dio ove odluke.

4. Ova odluka stupa na snagu danom donošenja.”

\* \* \*

Uređivački odbor se upoznao sa izmjenom sastava Uređivačke komisije Građevinskog fakulteta.

\* \* \*

Uređivački odbor se upoznao sa podneskom Nacionalne biblioteke Crne Gore „Đurđe Crnojević”, br. 01/9-1386 od 12.04.2021. godine, kojim informišu o tome da publikacija Rektorata „International Journal for Qualiti Research” nije dostavljana Biblioteci u skladu sa zakonom od broja 2/2013. Tom prilikom je utvrđeno da ta publikacija nije odobrena od strane Odbora. Uređivački odbora je zauzeo stanovište da je potrebno obavijestiti rektora o navedenom problemu.

\* \* \*

Ponovo je ukazano članovima Odbora na poteškoću što će nakon zaključivanja izdavačkih ugovora sa autorima biti neophodno da se prihvaćeni rukopisi tehnički pripreme za objavu.

U vezi sa tim se postavilo pitanje o načinu angažovanja lica koja bi tu uslugu obavila za Univerzitet Crne Gore.

Uređivački odbora je zauzeo stanovište da je potrebno ponovo obavijestiti rektora o navedenom problemu.

\* \* \*

Uređivački odbora je zauzeo stanovište da je potrebno ponovo obavijestiti rektora o činjenici da je Odbor uputio nadležnoj službi predlog Pravilnika o izmjenama i dopunama Pravilnika o izdavačkoj djelatnosti Univerziteta Crne Gore, br. 01-5583 od 23.12.2020. godine, a da nema informacija da je po Predlogu postupljeno.

Sjednica je okončana u 13 časova.

 Zapisnik sačinio Glavni i odgovorni urednik

 Mirko Gajović Prof. dr Stevo Popović